《雪楼程御史次方山房韵见寄用韵答赋三首 其三》
宋代·何梦桂

思君隔山陂，矢心誓白水。夔蚿各自怜，人生贵适意。

马头黄金羁，不易牛背睡。白发难再玄，百子空自许。

南山或可移，愚公有孙子。堪舆浩无穷，俯仰一寤寐。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。